Λε Μαν

Το Λε Μαν () είναι πόλη της Γαλλίας, που βρίσκεται στις όχθες του ποταμού Σαρτ. Ήταν η πρωτεύουσα της ιστορικής επαρχίας Μαιν, ενώ σήμερα αποτελεί την πρωτεύουσα του νομού Σαρτ και την έδρα της Ρωμαιοκαθολικής Επισκοπής του Λεν Μαν.http://www.sarthe.catholique.fr Το Λε Μαν είναι μέρος της διοικητικής περιοχής Πεΐ ντε λα Λουάρ. Κάθε χρόνο, στα μέσα Ιουνίου διοργανώνονται οι 24 ώρες του Λε Μαν, γνωστό γεγονός στον μηχανοκίνητο αθλητισμό.

Ιστορικά στοιχεία
Η πόλη αναφέρεται για πρώτη φορά από τον Ελληνοαιγύπτιο συγγραφέα Κλαύδιο Πτολεμαίο με τότε όνομα το «Βιντίνιουμ». Ήταν, επίσης, γνωστή ως «Κίβιτας Κενομανόρουμ» ή «Κενόμανους». Εκεί χτίστηκαν αξιοσημείωτα τείχη και ένα ρωμαϊκό αμφιθέατρο του 3ου αιώνα, απομεινάρια των οποίων σώζονται ακόμη και σήμερα.http://www.tourgrouppro.com/wargamers/WargameTourBook.pdfhttps://www.swaen.com/item.php?id=16931

Ως η κυριότερη πόλη της επαρχίας Μαιν, υπήρξε πεδίο διεκδίκησης, κατά τον ενδέκατο αιώνα, μεταξύ των Κομήτων του Ανζού και των Δουκών της Νορμανδίας.The Loss of Normandy: 1189 - 1204, Maurice Powicke. Manchester University Press, 1999
ISBN	071905740X Ο γιος του Γοδεφρείδου Ε΄ του Ανζού και της Ματθίλδης της Αγγλίας, Ερρίκος Β΄ της Αγγλίας, γεννήθηκε εκεί.http://www.britannica.com/biography/Henry-II-king-of-Englandhttp://www.bbc.co.uk/history/historic_figures/henry_ii_king.shtml

Κατά τον Β΄ Παγκόσμιο Πόλεμο, μετά από την απελευθέρωση της πόλης από την 79η και 90η μεραρχία πεζικού των Ηνωμένων Πολιτειών, στις 8 Αυγούστου 1944, Αμερικανοί μηχανικοί άρχισαν την κατασκευή μιας αεροπορικής βάσης.Blumenson, Martin, Breakout and Pursuit, Center of Military History, United States Army, Washington, D.C., 1989, σελ. 436–8 Το αεροδρόμιο, που κηρύχτηκε λειτουργικό στις 3 Σεπτεμβρίου του ίδιου έτους, χρησιμοποιήθηκε για πολλές συμμαχικές επιθέσεις εναντίον γερμανικών στόχων στη Γαλλία. Στα τέλη Νοεμβρίου, μετά από την περαιτέρω προέλαση των Συμμάχων, το αεροδρόμιο με την αεροπορική του βάση έκλεισε.Johnson, David C. (1988), U.S. Army Air Forces Continental Airfields (ETO), D-Day to V-E Day; Research Division, USAF Historical Research Center, Maxwell AFB, Alabama.Maurer, Maurer. Air Force Combat Units of World War II. Maxwell AFB, Alabama: Office of Air Force History, 1983. ISBN 0-89201-092-4.

Παραπομπές

Λε Μαν